dh-unibe/image-text_koenigsfelden-charters-post-1500 huggingface dataset:
Ich, Adelheit Bluͦmin, ein burgerin ze Brugg, vergich offenlich an disem brieff
brieff ✳ fùr mich und min erben ✳ mit Johansen Tegervelt, ✳ ein burger ze Brugg,
min wùssenthafter vogt, ✳ daz ich gar und gentzklich gewert bin ✳ und mich oͧch
gewert hant ✳ die erwirdigen min gnedigen ✳ froͧwen, ✳ die eptissin und der convent
gemeinlich ✳ der froͧwen ze Kùngsvelt, ✳ fùnfzig march silbers, ✳ da fùr si mir gewert un̄ geben hant ✳ drithalb hundert ✳ guldin ✳ und zwenzig und fùnf guldin,
guͦter an golde un̄ vollen swere an gewichte, ✳ fùr drissig stuk geltz, ✳ die si von
mir hant geloͤset, ✳ und gant un̄ gehoͤrrent ab dem hoff ✳ ze Luphang ✳ und
andern den guͤtern, ✳ die da zuͦ gehoͤrrent ✳ und min phant waz von minr gnegē
herschaft von Oͤsterrich, ✳ als der hoͧpt brieff wiset und seit, ✳ den ich dar
umb hat, ✳ den ich gegeben han minen gnedigen vor̄g₎ froͧwen. ✳ und desze
einem waren und steten urkùnd alr der vorgeschribner gedingen, ✳ won ich
eigens insigel nùt en han, ✳ so han ich erbetten ✳ den bescheiden man Johansen Tegervelt, ✳ min vogt, ✳ daz er sin eigen insigel fùr mich und min
erben het gehenket an disen brief, ✳ daz oͧch ich, der obgenāt ✳ Joh̄ Tegˀvelt, getan han ✳ durch bett willen ✳ der obgenātē ✳ froͧ Adelheit Bluͦmin,
mir un̄ minen erben unschedlich, ✳ der geben ist ze Brugg ✳ an dem nechsten zistag ✳ nach ùnsers ✳ herren vronlichamen tag, ✳ do man zalt von
gottes gebùrt drùzehen hundert jar, ✳ dar nach in dem sechszigosten
un̄ achtoden ✳ jarr. ✳
Königsf. 345
Kgsf. 345 .
Staatsarchiv
AARGAU
wist vòm hoff Lùpphang
der vō den frown̄ zuͦ Kùngsfeld₎
ijc und lxxv Fl₎ gl₎ erkoùfft
✳ ist
K
D ✳ 23 ✳
k vj
Lupphang